ფინასტერიდი

ფინასტერიდი, რომელიც სხვა ბრენდების სახელწოდებებით, Proscar-ისა და Propecia-თი იყიდება — მედიკამენტი, რომელიც ძირითადად გამოიყენება მამაკაცებში გადიდებული პროსტატის ან თმის ცვენის სამკურნალოდ. მისი გამოყენება ასევე შესაძლებელია ქალებში თმის ჭარბი ზრდის სამკურნალოდ და ტრანსგენდერი ქალების ჰორმონოთერაპიის ნაწილად. ის მიიღება პერორალურად.

ფინასტერიდის გვერდითი მოვლენები იშვიათია, თუმცა, ზოგიერთ მამაკაცს აღენიშნება სექსუალური დისფუნქცია, დეპრესია და მკერდის გადიდება. ზოგიერთ მამაკაცში სექსუალური დისფუნქცია შეიძლება გაგრძელდეს მედიკამენტის მიღების შეწყვეტის შემდეგაც. ასევე, შესაძლოა, პროსტატის კიბოს გარკვეული ფორმების განვითარების რისკი გაიზარდოს. ფინასტერიდი არის 5α-რედუქტაზას ინჰიბიტორი და შესაბამისად, ანტიანდროგენი. ის მოქმედებს დიჰიდროტესტოსტერონის (DHT) გამომუშავების დაახლოებით 70%-ით შემცირებით, მათ შორის პროსტატის ჯირკვალსა და თავის კანში.

ფინასტერიდი დაპატენტდა 1984 წელს და სამედიცინო გამოყენებისთვის დამტკიცდა 1992 წელს. ის ხელმისაწვდომია როგორც ჯენერიკი. ძვირი არ არის. 2019 წლის მონაცემებით, გაერთიანებულ სამეფოში ყოველთვიური მარაგი ჯანდაცვის ეროვნულ სამსახურს დაახლოებით 0.90 ფუნტი სტერლინგი უჯდება. ამერიკის შეერთებულ შტატებში ამ თანხის საბითუმო ღირებულება დაახლოებით 2.30 აშშ დოლარია. 2017 წელს, ის შეერთებულ შტატებში 86-ე ყველაზე ხშირად დანიშნულ მედიკამენტს წარმოადგენდა, ცხრა მილიონზე მეტი რეცეპტით.

სქოლიო

კატეგორია:მედიკამენტები